Η Φρουρά των Λιονταριών

Η Φρουρά των Λιονταριών (αγγλικά: The Lion Guard) είναι Αμερικανική τηλεοπτική σειρά κινουμένων σχεδίων την οποία δημιούργησε ο Φορντ Ρίλεϊ και βασίζεται στην ταινία της Disney Ο Βασιλιάς των Λιονταριών που κυκλοφόρησε το 1994. Αποτελεί ένα σίκουελ της ταινίας και λαμβάνει χώρα κατά τη διάρκεια του χρονικού διαστήματος εντός της ταινίας του 1998, Ο Βασιλιάς των Λιονταριών II: Το Βασίλειο του Σίμπα.

Η σειρά έκανε πρεμιέρα με την τηλεοπτική ταινία Η Φρουρά των Λιονταριών: Η Μεγάλη Επιστροφή στο Disney Channel στις 22 Νοεμβρίου 2015 και ξεκίνησε να προβάλλεται ως τηλεοπτική σειρά στις 15 Ιανουαρίου 2016 στο Disney Junior και στο Disney Channel. Είναι η δεύτερη τηλεοπτική σειρά βασισμένη στον Βασιλιά των Λιονταριών, με την πρώτη να είναι η Τιμόν & Πούμπα.

Ο δεύτερος κύκλος της σειράς έκανε πρεμιέρα στις 7 Ιουλίου 2017, ενώ ένας τρίτος κύκλος έχει ανατεθεί τον Μάρτιο του 2017. Στην Ελλάδα η σειρά ξεκίνησε να προβάλλεται στις 26 Μαρτίου 2016 στο Disney Junior.

Πλοκή
Ο Κάιον είναι ο γιος του Βασιλιά Σίμπα και της Βασίλισσας Νάλα, ο μικρότερος αδελφός της Κιάρα και ο πρίγκιπας της Περήφανης Γης. Ως ο δευτερότοκος του Βασιλιά των Λιονταριών, είναι προικισμένος με ένα χάρισμα που λέγεται "Βρυχηθμός των Πρεσβύτερων Λιονταριών" και έτσι γίνεται ο αρχηγός της Φρουράς των Λιονταριών, μιας ομάδας ζώων, η οποία προστατεύει την Περήφανη Γη και προασπίζει τον Κύκλο της Ζωής.

Ο Κάιον, μαζί με τους φίλους του Μπάνγκα τον ασβό, Μπέστη τον ιπποπόταμο, Φούλι τη γατόπαρδο και Όνο τον ερωδιό, ξεκινά με σκοπό να κρατήσει την Περήφανη Γη ασφαλή και προστατευμένη από ζώα τα οποία δε σέβονται τον Κύκλο της Ζωής.

Χαρακτήρες

Μέλη της Φρουράς των Λιονταριών
 Κάιον: Γιος του Σίμπα και της Ναλα, ο μικρότερος αδερφός της Κιάρας, ο πρίγκιπας της Περήφανης Γης, ο πιο άγριος και ο αρχηγός της Φρουράς των Λιονταριών. Ο πρωταγωνιστής της σειράς.
 Φούλι: Φίλη του Κάιον και η πιο γρήγορη της Φρουράς των Λιονταριών.
 Όνο: Φίλος του Κάιον και έχει την πιο οξεία όραση απ' τα μέλη της Φρουράς των Λιονταριών.
 Μπέστη: Φίλος του Κάιον και ο πιο δυνατός της Φρουράς των Λιονταριών.
 Μπάνγκα: Φίλος του Κάιον και ο πιο γενναίος της Φρουράς των Λιονταριών.

Χαρακτήρες από τον Βασιλιά των Λιονταριών
 Σίμπα: Σύζυγος της Νάλα, πατέρας του Κάιον και της Κιάρας και βασιλιάς της Περήφανης Γης.
 Νάλα: Σύζυγος του Σίμπα, μητέρα του Κάιον και της Κιάρας και βασίλισσα της Περήφανης Γης.
 Κιάρα: Κόρη του Σίμπα και της Νάλα, η μεγαλύτερη αδερφή του Κάιον και πριγκήπησσα της Περίφανης Γής.
 Τιμόν: Φίλος του Σίμπα και του Πούμπα.
 Πούμπα: Φίλος του Σίμπα και του Τιμόν.
 Ραφίκι: Ένας πίθηκος που είναι σαμάνος στην Περήφανη Γη.
 Ζαζού: Ένας βούκερος ο οποίος υπηρετεί ως αρχιοικονόμος του βασιλιά.

Λοιποί χαρακτήρες
 Τίφου: Φίλη της Κιάρας
 Ζούρι: Φίλη της Κιάρα

Ανταγωνιστές
 Τζάντζα : Μια ύαινα που είναι ο αρχηγός των Παρείσακτων και ο κύριος ανταγωνιστής.
 Τζίζι: Μια τρελή ύαινα. Μοιάζει πολύ με τον Εντ από τον Βασιλιά των Λιονταριών 1.
 Τσούνγκου: Μια ύαινα που είναι πιο μυώδης από τις άλλες ύαινες.
 Μζίνγκο: Ένα όρνιο που βοηθά τις ύαινες ως κατάσκοπος.
 Νουρου: Ενας Ιαγουάρος απο τους μεγαλύτερους και δυνατότερους του είδους του
 Σέτα: Ενας ισχυρός Κροκόδειλος του Νείλου, επικεφαλής των κροκοδείλων του τοπικού ποταμού 
 Σλαρι: Ενας δυνατός και κακός Τίγρης
Στη σειρά εμφανίζονται επίσης και άλλοι ανταγωνιστές που δεν στην παραγωγικότητα δε ζούνε όλοι τους στο ίδιο περιβάλλον με τα λιοντάρι όπως Ελέφαντες, Ρινόκεροι, Βουβάλια, Αρκούδες και Δεινόσαυροι.

Φωνές
 Χαρακτήρας  Αγγλική Φωνή  Ελληνική Φωνή  Εμφάνιση σε επεισόδια Κάιον Max CharlesΝτίνος Πικροδημήτρης Όλα Φούλι Diamond WhiteΕιρήνη Ασπιώτη Όλα Όνο Atticus ShafferΠαναγιώτης Αποστολόπουλος Όλα Μπέστη Dusan BrownΑνδρέας Κωνσταντινίδης ΌλαΜπάνγκαJoshua RushΆντρια Ράπτη Όλα Σίμπα Rob LoweΓιώργος Σκουφής Επεισόδια 1,4 Νάλα Gabrielle UnionΑλεξάνδρα Λέρτα Επεισόδια 1,4 Κιάρα Eden RiegelΕιρήνη Ασπιώτη Επεισόδιο 1 Τιμόν Kevin SchonΣπύρος Μπιμπίλας Επεισόδια 1,3 Πούμπα Ernie SabellaΤάσος Κωστής Επεισόδια 1,3 Ραφίκι Khary PaytonΑνδρέας Ευαγγελάτος Επεισόδιο 3 Ζάζου Jeff BennettΣπύρος Μπιμπίλας Επεισόδιο 4 Μουφάσα James Earl JonesΝτίνος Σούτης Επεισόδια 1,3 Τίφου Sarah HylandΆντρια Ράπτη Επεισόδιο 4 Ζούρι Madison PettisΑλεξάνδρα Λέρτα Επεισόδιο 4 Τζάντζα Andrew KishinoΑνδρέας Ευαγγελάτος (λόγια) 
Λευτέρης Λάμπρου (τραγούδι)  Επεισόδια 2,4 Τσίζι Vargus MasonΑνδρέας Κωνσταντινίδης Επεισόδια 2,4 Τσούνγκου Kevin SchonΓιώργος Σκουφής Επεισόδια 2,4 Μζίνγκο Greg EllisΑνδρέας Κωνσταντινίδης - Μπάσι Kevin Michael RichardsonΓιώργος Σκουφής Επεισόδιο 1 Πουα Gerald RiversΝτίνος Σούτης Επεισόδιο 1 Μακού Blair UnderwoodΑνδρέας Ευαγγελάτος Επεισόδιο 1 Τζασίρι Maia MitchellΑλεξάνδρα Λέρτα Επεισόδιο 2 Θάρστον Kevin SchonΓιώργος Σκουφής Επεισόδια 1, 3, 5                                                                    Τα τραγούδια στην Ελληνική μεταγλώττιση ερμήνευσαν οι: Χριστίνα Αλεξίου, Ιάσονας Μιστσής, Στρατής Στηλ, Τζωρτζίνα Καραχάλιου, Γιώργος Ζαχαρόπουλος και Τερέζα Καζιτόρη, ενώ τους στίχους έγραψε ο Ηλίας Ματάμης. Τη μουσική επιμέλεια την ανέλαβαν ο Αλέξης Βακαντής και ο Διαμαντής Καλαφατιάδης, την σκηνοθεσία και το adaptation ο Δημήτρης Κουζούπης, τη μετάφραση η Λένα Μαραβέα και τέλος την ηχοληψία ο  Σωτήρης Λάσκαρης.

Παραγωγή
Η σειρά ανακοινώθηκε από την Disney στις 9 Ιουνίου 2014, κατά τη διάρκεια της 20ης επετείου από την κυκλοφορία της πρώτης ταινίας. Η γενική διευθύντρια του Disney Junior, Νάνσι Κάντερ, δήλωσε: "Είναι σαν Ο βασιλιάς των λιονταριών να συναντά τους Εκδικητές". Η ανακοίνωση της σειράς ήρθε μετά από μια συνάντηση της Κάντερ και του γενικού διευθυντή της Disney, Μπομπ Ίγκερ. Ο Ίγκερ πρότεινε στην Κάντερ πως το Disney Junior θα έπρεπε να σκεφτεί να δημιουργήσει κάτι για τον εορτασμό των 20 χρόνων από τον Βασιλιά των Λιονταριών το 2014. Η Disney είχε δείξει πρώιμο υλικό της σειράς σε νεαρό κοινό, το οποίο ήταν και σε θέση να κάνει εισηγήσεις, όπως για παράδειγμα την εμφάνιση των υαινών. Η ομάδα των καταναλωτικών προϊόντων της Disney δημιούργησε μια σειρά από παιχνίδια που συμβάδιζαν με την τηλεοπτική σειρά, καθώς επίσης και βιβλία με τίτλους που βασίζονταν σε αυτή όπως τα Η Μεγάλη Επιστροφή, Ανυπομονώ να γίνω Βασίλισσα, Ο σοφός Μπάνγκα, Γνωρίστε τη νέα Φρουρά, Η Φούλι βρίσκει το σπίτι της, Ενωθείτε με τη Φρουρά των Λιονταριών και Το ζωικό αλφάβητο του Κάιον. Ένα μικρό απόσπασμα της Φρουράς των Λιονταριών προβλήθηκε στην έκθεση D23 Expo το 2015. Στις 12 Αυγούστου 2015, ένα νέο μικρό απόσπασμα προβλήθηκε, με καινούριες πληροφορίες πως η τηλεοπτική ταινία είχε προγραμματιστεί να προβληθεί τον Νοέμβριο του 2015 και είχε τον τίτλο Η Φρουρά των Λιονταριών: Η Μεγάλη Επιστροφή. Στις 9 Οκτωβρίου 2015, ανακοινώθηκε πως Η Μεγάλη Επιστροφή θα έκανε πρεμιέρα στις 22 Νοεμβρίου 2015 στο Disney Channel.

Σχετικά με την ιδέα της σειράς, ο δημιουργός της σειράς και εκτελεστικός παραγωγός Φόρντ Ρίλεϊ σημείωσε πως στην ταινία Ο Βασιλιάς των Λιονταριών II: Το Βασίλειο του Σίμπα, η Κιάρα συστήνεται ως η μελλοντική Βασίλισσα της Περήφανης Γης. Ο Ρίλεϊ ενδιαφερόταν στην ιδέα ενός δεύτερου κουταβιού και ποιος θα ήταν ο ρόλος του, αφού η Κιάρα προοριζόταν να γίνει Βασίλισσα. Επιπρόσθετα, εμπνεύστηκε από τον τότε οκτάχρονο γιο του. "Κάθε Πέμπτη ο γιος μου και οι φίλοι του πηγαίνουν στο πάρκο και έχουν αυτή τη φανταστική ομάδα υπερ-ηρώων και έχουν όλες αυτές τις φανταστικές περιπέτειες. Τότε ήταν που μου ήρθε. Ας δημιουργήσουμε μια ομάδα υπερ-ηρώων στην Περήφανη Γη - Οι Εκδικητές συναντούν τον Βασιλιά των Λιονταριών!"

Ο Ρίλεϊ επιβεβαίωσε επίσης τη χρονολογική τοποθέτηση της σειράς: στο Βασίλειο του Σίμπα υπάρχει ένα κενό χρονικό διάστημα, η Φρουρά των Λιονταριών λαμβάνει χώρα κατά τη διάρκεια μεταξύ της πρώτης συνάντησης της Κιάρα με τον Κόβου ενώ ήταν ακόμα κουτάβια και το πρώτο της κυνήγι ως ενήλικας. Επιβεβαίωσε ακόμα και τη συμπερίληψη των Σουαχίλι στη σειρά: "Έχουμε πραγματικά προσλάβει τη Σάρα Μίρζα, η οποία κυριολεκτικά έγραψε το βιβλίο στα Αγγλικά και στα Σουαχίλι. Χρησιμοποιήσαμε τα Σουαχίλι, όχι μόνο στα ονόματα των χαρακτήρων και στις τοποθεσίες αλλά και στην ίδια τη γλώσσα της σειράς".

Χρησιμοποιείται κλασική μυθολογία ως έμπνευση για τη σειρά. Σε ό,τι αφορά τη Μεγάλη Επιστροφή, ο Ρίλεϊ σημείωσε: "Ολόκληρη η τοποθέτηση του χεριού του Κάιον πάνω στα μέλη της υπόλοιπης ομάδας, όπου τους δίνει τα σημάδια της Φρουράς, μας πηγαίνει πίσω στη Βίβλο". Ο Ρίλεϊ σημείωσε επίσης πως η προστασία του Κύκλου της Ζωής είναι το βασικό θέμα της σειράς: "Τα ζώα που σέβονται τον Κύκλο της Ζωής δεν τρώνε περισσότερο από όσο χρειάζονται, επιτρέποντας στο γρασίδι να μεγαλώσει και τα μεγαλύτερα ζώα να τρέφονται από τα μικρότερα. Οι κακοί της σειράς προέρχονται από αυτούς που δεν σέβονται τον Κύκλο της Ζωής. Απλά θέλουν να τρώνε και να σπέρνουν τον όλεθρο".

Όσον αφορά το να δινόταν στη Φρουρά των Λιονταριών η ίδια εμφάνιση όπως και στην πρώτη ταινία, ο σκηνοθέτης Χάουι Πάρκινς δήλωσε πως ήταν προσεκτικοί στο να διατηρήσουν την ουσία του Βασιλιά των Λιονταριών. Για το σκοπό αυτό, η ομάδα της σειράς διενέργησε εκτεταμένη έρευνα στο πώς έμοιαζαν το φόντο και οι χαρακτήρες της ταινίας και ήταν σε θέση να αποκτήσουν μερικά αρχικά φύλλα μοντέλων. Επιπρόσθετα, ο Μπάρι Άτκινσον και ο Μάικ Σάρρεϊ, ο ζωγράφος του φόντου και ο επικεφαλής εικονογραφιστής για τον Τιμόν στην αυθεντική ταινία αντίστοιχα, ήρθαν για να συμβουλέψουν τους καλλιτέχνες των φόντων και τους εικονογραφιστές της σειράς.

Μιλώντας για το εκπαιδευτικό κομμάτι της σειράς, ο Πάρκινς δήλωσε πως η έρευνα έγινε πάνω στα ζώα και τους οικοτόπους του Σερενγκέτι και πως αυτές οι πληροφορίες διοχετεύονται μέσα στις ιστορίες χωρίς όμως να είναι τόσο εμφανείς για να κουράζουν.

Επεισόδια
 Κύκλος Επεισόδια Α' Προβολή Πρεμιέρα Φινάλε Πιλότος 22 Νοεμβρίου 2015 1 26 15 Ιανουαρίου 2016 21 Απριλίου 2017 2 29 7 Ιουλίου 2017 TBA

Πιλότος (2015)
 Τίτλος Σκηνοθεσία Σενάριο Α' Προβολή Τηλεθέαση (ΗΠΑ)

Πρώτος κύκλος (2016-17)
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση (ΗΠΑ)

Δεύτερος κύκλος (2017-18)
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση (ΗΠΑ)

Soundtrack
250px|thumb|right|Εξώφυλλο soundtrack

Ένα δεύτερο soundtrack με τον τίτλο Η Φρουρά των Λιονταριών: Disney Junior Music κυκλοφόρησε ψηφιακά την 1η Σεπτεμβρίου 2017.

Home media
Επεισόδια της σειράς κυκλοφόρησαν ομαδικά σε DVD, σε διανομή από τη Walt Disney Home Videos.

Τίτλος DVDΗμερομηνία κυκλοφορίαςΕπεισόδιαΕπιπρόσθετο υλικόΗ Φρουρά των Λιονταριών:Η Μεγάλη ΕπιστροφήThe Lion Guard: Return of the Roar23 Φεβρουαρίου 2016Τηλεοπτική ταινία(Πιλοτικό επεισόδιο σειράς)Μουσικό βίντεο του Beau Black να ερμηνεύει το "Here Comes the Lion Guard."
Talking Lion Guard Backpack ClipΗ Φρουρά των Λιονταριών:Ελευθερώστε τη ΔύναμηThe Lion Guard: Unleash the Power20 Σεπτεμβρίου 2016 
"Fuli's New Family" (Κύκλος 1, Επεισόδιο 7)
"Bunga the Wise" (Κύκλος 1, Επεισόδιο 3)
"Eye of the Beholder" (Κύκλος 1, Επεισόδιο 5)
"Follow That Hippo!" (Κύκλος 1, Επεισόδιο 9)
"The Search for Utamu" (Κύκλος 1, Επεισόδιο 8)
"Never Judge a Hyena by Its Spots" (Κύκλος 1, Επεισόδιο 1)Lion Guard Power ΚολιέΗ Φρουρά των Λιονταριών:Η Ζωή στο ΒασίλειοThe Lion Guard: Life in the Pride Lands10 Ιανουαρίου 2017 
"The Rise of Makuu" (Κύκλος 1, Επεισόδιο 2)
"The Kupatana Celebration" (Κύκλος 1, Επεισόδιο 6)
"Bunga and the King" (Κύκλος 1, Επεισόδιο 13)
"Never Roar Again" (Κύκλος 1, Επεισόδιο 21)
"The Imaginary Okapi" (Κύκλος 1, Επεισόδιο 14)Μουσικά βίντεο: "A Trail to Hope" & "Teke Ruka Teleza"Επεισόδια It's UnBungalievable μικρού μήκουςΠέντε βραχιόλια Lion GuardΗ Φρουρά των Λιονταριών:Η Άνοδος του ΣκαρThe Lion Guard: The Rise of Scar9 Ιανουαρίου 2018"The Rise of Scar" (Κυκλος 2, Επεισόδιο 5/Τηλεοπτική ταινία)
"The Trouble With Galagos" (Κύκλος 1, Επεισόδιο 16)
"Janja's New Crew" (Κύκλος 1, Επεισόδιο 17)
"Baboons!" (Κύκλος 1, Επεισόδιο 18)
"Lions of the Outlands" (Κύκλος 1, Επεισόδιο 20) 

Μετάδοση
Όπως και στις Ηνωμένες Πολιτείες, Η Μεγάλη Επιστροφή έκανε πρεμιέρα στις 22 Νοεμβρίου 2015 στο αντίστοιχο κανάλι "Disney Channel" του Καναδά, ενώ η σειρά έκανε πρεμιέρα στις 17 Ιανουαρίου 2016 στο Καναδικό "Disney Junior", δύο μέρες μετά την Αμερικανική πρεμιέρα.   Στο Ηνωμένο Βασίλειο και στην Ιρλανδία, Η Μεγάλη Επιστροφή έκανε πρεμιέρα στα αντίστοιχα "Disney Junior" κανάλια στις 8 Φεβρουαρίου 2016, ενώ η σειρά επεισοδίων έκανε πρεμιέρα στις 13 Απριλίου 2016.

Στην Αυστραλία και στη Νέα Ζηλανδία, ο πιλότος προβλήθηκε στις 6 Φεβρουαρίου 2016 και η σειρά ξεκίνησε να προβάλλεται στις 28 Φεβρουαρίου στο αντίστοιχο κανάλι "Disney Junior". Στη Νοτιοανατολική Ασία, Η Μεγάλη Επιστροφή έκανε πρεμιέρα στις 20 Μαρτίου 2016 στο αντίστοιχο κανάλι "Disney Channel" (11 Απριλίου στο "Disney Junior") και η σειρά στις 17 Απριλίου 2016.

Στην Ελλάδα, η σειρά ξεκίνησε να προβάλλεται στις 26 Μαρτίου 2016 στο κανάλι Disney Junior του ΟΤΕ TV με την ταινία Η Φρουρά των Λιονταριών: Η Μεγάλη Επιστροφή, η οποία αποτελεί και τον πιλότο της σειράς. Τα εβδομαδιαία επεισόδια του πρώτου κύκλου ξεκίνησαν να προβάλλονται από τις 28 Απριλίου 2016.

Spin-off
Μια μίνι σειρά δέκα επεισοδίων με τον τίτλο It's UnBungalievable και πρωταγωνιστές τους Μπάνγκα και Όνο έκανε πρεμιέρα στα Disney Junior και Disneynature στις 9 Ιανουαρίου 2016. Στη σειρά, οι Μπάνγκα και Όνο επιλέγουν δύο ζώα για να ανταγωνίζονται σε διαγωνισμούς όπως "Ποιος είναι ο πιο γρήγορος;", "Ποιος έχει καλύτερα μαλλιά;" και "Ποιος πεινάει περισσότερο;". Η σειρά περιλαμβάνει υλικό από αληθινά ζώα, τα οποία παρέχονται από την Disneynature.

Επεισόδια
"Who's Quicker?"
"Who's Mightier?"
"Who Has Better Hair?"
"Who's Hungrier?"
"Who's the Better Babysitter?"
"Who's Cuter?"
"Who's Sillier?"
"Who's Louder?"
"Who's Brainier?"
"Who's a Better Flyer?"

Παραπομπές

Εξωτερικοί σύνδεσμοι

Τα επεισόδια της σειράς (στα αγγλικά) 

Κατηγορία:Αμερικανικές παιδικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές παραγωγής Disney Television Animation
Κατηγορία:The Lion King
Κατηγορία:Τηλεοπτικές σειρές του Disney Channel
Κατηγορία:Τηλεοπτικές σειρές του Disney Junior